പറഞ്ഞ പണിയെടുത്താല് പോരെ..! സീരിയലുകള് ജഡ്ജ് ചെയ്യാനാണ് നിങ്ങളെ വിളിച്ചത്, അല്ലാതെ നിലവാരം പരിശോധിക്കാനല്ല. സംസ്ഥാന ടെലിവിഷന് അവാര്ഡില് മികച്ച സീരിയലിന് പുരസ്കാരം നല്കാത്തതിന് എതിരെ നടന് ഹരീഷ് പേരടി സംസ്ഥാന ടെലിവിഷന് അവാര്ഡില് കലാമൂല്യമുള്ളത് ഒന്നുമില്ല, അതിനാല് മികച്ച സീരിയലിനും മികച്ച രണ്ടാമത്തെ സീരിയലിനും അവാര്ഡില്ല എന്നാണ് ജൂറി പ്രഖ്യാപിച്ചത്. ഇപ്പോളിതാ മികച്ച സീരിയലിന് പുരസ്കാരം നല്കാത്തത്തിനെതിരെ രംഗത്തെത്തിയിരിക്കുകയാണ് നടന് ഹരീഷ് പേരടി. സീരിയലിന്റെ നിലവാരം പരിശോധിക്കാനല്ല, അത് ജഡ്ജ് ചെയ്യാനാണ് നിങ്ങളെ വിളിച്ചതെന്ന് ഹരീഷ് പേരടി പറയുന്നു . ജൂറിയിലെ അംഗങ്ങള് ചെയ്യുന്നതൊക്കെ ഭയങ്കര നിലവാരം കൂടിയ സിനിമയല്ലേ, കേരളത്തിലെ സിനിമ വിലയിരുത്തുമ്ബോള് കുറോസോവയുടെ സിനിമയുടെ നിലവാരമുണ്ടോ? എന്ന് നോക്കാറില്ലാലോയെന്ന് നടന് ഫെയ്സ്ബുക്ക് കുറിപ്പിലൂടെ ചോദിക്കുന്നു. ഹരീഷ് പേരടിയുടെ കുറിപ്പിന്റെ പൂര്ണ്ണരൂപം: കരുവന്നൂര് ബാങ്ക് തട്ടിപ്പ് ഇടപാടുകാരില് നിന്നും വിവരങ്ങള് തേടാന്. ഇടുക്കിയില് പ്രണയാഭ്യര്ഥന നിരസിച്ചതിന് അയല്വാസി പെണ്കുട്ടിയുടെ മുടി. ഈ നില്ക്കുന്നവരുടെ വീട്ടിലേക്ക് വൈകുന്നേരം ചെന്നാല് 7 മണി മുതല് 9 മണി വരെ സീരിയലുകള് ഓടികൊണ്ടിരിക്കുകയായിരിക്കും. അവരുടെ അച്ഛനോ അമ്മയോ ഭാര്യയോ ആരെങ്കിലും സീരിയലുകള് കണ്ടു കൊണ്ടിരിക്കുകയായിരിക്കും. ഇവരുടെ വീടുകളില് തകരാത്ത എന്ത് നിലവാരമാണ് മറ്റു വീടുകളില് തകരാന് പോകുന്നത്.. നിങ്ങളുടെ മുന്നില് വന്ന സീരിയലുകള് ജഡ്ജ് ചെയ്യാനാണ് നിങ്ങളെ വിളിച്ചത്. അല്ലാതെ നിലവാരം പരിശോധിക്കാനല്ല. അതിന് വേറെ കമ്മിറ്റിയെ സര്ക്കാര് നിയോഗിക്കും. പറഞ്ഞ പണിയെടുത്താല് പോരെ. അല്ലെങ്കില് നിങ്ങളുടെയൊക്കെ കഥകള്ക്കും സിനിമകള്ക്കും ഭയങ്കര നിലവാരമല്ലെ?.. നിങ്ങളുടെ സൃഷ്ടികളുടെ നിലവാരം കൊണ്ടാണല്ലോ ഇവിടെ ഇത്രയധികം ബലാല്സംഗങ്ങളും രാഷ്ട്രീയ കൊലപാതങ്ങളും കുറഞ്ഞ് കുറഞ്ഞ് വരുന്നത്. കേരളത്തിലെ സിനിമ വിലയിരുത്തുമ്ബോള് കുറോസോവയുടെ സിനിമയുടെ നിലവാരമുണ്ടോ?.. കേരളത്തിലെ കഥകള് വിലയിരുത്തുമ്ബോള് പൗലോ കൊയ്ലോയുടെ നിലവാരമുണ്ടോ?.. എന്ന് നോക്കിയിട്ടലല്ലോ നിങ്ങള്ക്കൊന്നും പലപ്പോഴായി അവാര്ഡുകള് തന്നത്. പഞ്ചായത്ത് തല കായിക മത്സരത്തിലെ 100 മീറ്റര് ഓട്ടത്തിന് പി.ടി ഉഷയുടെ ഓട്ടത്തിന്റെ നിലവാരം ആരും പരിഗണിക്കാറില്ല. അല്ലെങ്കിലും സിനിമ, സാഹിത്യം തുടങ്ങിയ കലയിലെ സവര്ണ്ണര്ക്ക് പുച്ഛമായ എല്ലാവരും പരിഹസിക്കുന്ന കലയിലെ അവര്ണ്ണരായ സീരിയല് കലാകാരന്മാരെ വിലയിരുത്താന് ഒരു യോഗ്യതയുമില്ല. എന്റെ വീട്ടില് സീരിയലുകള് കാണാറുണ്ട്. ഞാന് സീരിയലുകളില് അഭിനയിച്ച് കുറെ കാലം കുടുംബം പോറ്റിയിട്ടുമുണ്ട്. എന്നിട്ടും ഞങ്ങള് ഞങ്ങളുടെ നിലപാടുകള് ഉറക്കെ പറയാറുണ്ട്. സീരിയലുകള് എഴുതാനുള്ള അവസരത്തിനു വേണ്ടി നടക്കുന്ന ഒരുപാട് ബുദ്ധിജീവികളെ ഞാന് കണ്ടിട്ടുമുണ്ട്. ഇതൊക്കെ വെറും ജാഡ.. അത്രയേയുള്ളൂ. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,